Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: rögzítést a számvitelrõl szóló 2000. évi C. törvény (a továbbiakban: Számv. tv.) elõírja. Ennek megfelelõen például a
Paragraph Index: 1416

1. Az adatszolgáltatásban szerepeltetendõ ügyletek Az adatszolgáltatásban az adatszolgáltató által a tárgyidõszakban nem rezidens részére teljesített, illetve nem rezidens által a tárgyidõszakban az adatszolgáltató részére teljesített viszonzatlan folyó- és tõkeátutalásokat (adókat, társadalombiztosítási hozzájárulásokat, támogatásokat stb.), valamint ezek visszautalását kell szerepeltetni. Itt kell kimutatni továbbá az eszmei, szellemi javak (szabadalom, találmány, szerzõi jog, franchise, védjegy, bányászati jog stb.) nem rezidenstõl történõ szerzését, illetve nem rezidens részére történõ átruházását. Az adatszolgáltató külföldi fióktelepe nem rezidensnek minõsül a fizetésimérleg-adatszolgáltatások szempontjából. Az adatszolgáltatónak a nem rezidens fióktelepével kapcsolatos, az elõzõ bekezdésben leírt ügyleteit ezért e táblákban szintén jelentenie kell, nem rezidens fióktelepei más nem rezidensekkel kapcsolatos ügyletei azonban nem jelenthetõek.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes